CELEX: 22012D0002
Language: lv
Date: 2012-02-10 00:00:00
Title: EEZ Apvienotās komitejas Lēmums Nr. 2/2012 ( 2012. gada 10. februāris ), ar ko groza EEZ līguma I pielikumu (Veterinārijas un fitosanitārijas jautājumi)

21.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 161/3
            
         EEZ APVIENOTĀS KOMITEJAS LĒMUMS
   Nr. 2/2012
   (2012. gada 10. februāris),
   ar ko groza EEZ līguma I pielikumu (Veterinārijas un fitosanitārijas jautājumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma I pielikums tika grozīts ar EEZ Apvienotās komitejas 2011. gada 2. decembra Lēmumu Nr. 124/2011 (1).
            
         
               (2)
            
            
               Līgumā jāiekļauj Komisijas 2011. gada 4. jūlija Īstenošanas regula (ES) Nr. 648/2011, ar ko groza Regulu (EK) Nr. 1266/2007 attiecībā uz pārejas pasākumu piemērošanas laikposmu nosacījumiem, ar kādiem dažiem dzīvniekiem nosaka atbrīvojumu no Padomes Direktīvā 2000/75/EK noteiktā izvešanas aizlieguma (2).
            
         
               (3)
            
            
               Līgumā jāiekļauj Komisijas 2010. gada 30. aprīļa Lēmums 2010/256/ES, ar ko groza Lēmumu 92/216/EEK attiecībā uz zirgu sacensības koordinējošo iestāžu saraksta publicēšanu (3).
            
         
               (4)
            
            
               Līgumā jāiekļauj Komisijas 2010. gada 5. augusta Lēmums 2010/433/ES, ar ko groza Lēmumu 2004/558/EK par Padomes Direktīvas 64/432/EEK ieviešanu attiecībā uz papildus garantijām Savienības iekšējā liellopu tirdzniecībā sakarā ar liellopu infekciozo rinotraheītu (4).
            
         
               (5)
            
            
               Līgumā jāiekļauj Komisijas 2010. gada 22. oktobra Lēmums 2010/633/ES, ar ko groza Lēmumu 93/152/EEK, ar kuru nosaka kritērijus vakcīnām, kuras lietojamas pret Ņūkāslas slimību sistemātiskās vakcinācijas programmās (5).
            
         
               (6)
            
            
               Līgumā jāiekļauj Komisijas 2011. gada 18. februāra Lēmums 2011/111/ES, ar ko Francijai saskaņā ar Padomes Direktīvu 92/66/EEK atļauj pārvest dienu vecus cāļus un pirmdējējas vistas ārpus aizsargzonas, kas noteikta Côtes d’Armor departamentā Ņūkāslas slimības uzliesmojuma dēļ (6).
            
         
               (7)
            
            
               Līgumā jāiekļauj Komisijas 2011. gada 27. jūnija Īstenošanas lēmums 2011/378/ES, ar ko groza XI pielikuma A daļu Padomes Direktīvai 2003/85/EK attiecībā uz tādu valsts laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu (7).
            
         
               (8)
            
            
               Šis lēmums attiecas uz tiesību aktiem par dzīviem dzīvniekiem, izņemot zivis un akvakultūras dzīvniekus. Tiesību aktus par šiem jautājumiem nepiemēro Islandei, kā tas noteikts Līguma I pielikuma I nodaļas ievaddaļas 2. punktā. Tādēļ šis lēmums nav jāpiemēro Islandei.
            
         
               (9)
            
            
               Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr uz Lihtenšteinu attiecas Eiropas Kopienas un Šveices Konfederācijas nolīguma par lauksaimniecības produktu tirdzniecību piemērošana, kā tas noteikts Līguma I pielikuma sektorālajos pielāgojumos. Tādēļ šis lēmums nav jāpiemēro Lihtenšteinai,
            
         IR PIEŅĒMUSI ŠO LĒMUMU.
   1. pants
   Līguma I pielikuma I nodaļu groza šādi:
   
               1)
            
            
               nodaļas 2.2. daļas 21. punktā (Komisijas Lēmums 92/216/EEK) pievieno šādu ievilkumu:
               
                           “—
                        
                        
                           
                              32010 D 0256: Komisijas 2010. gada 30. aprīļa Lēmums 2010/256/ES (OV L 112, 5.5.2010., 8. lpp.).”;
                        
                     
         
               2)
            
            
               nodaļas 3.1. daļas 1.a punktā (Padomes Direktīva 2003/85/EK) pievieno šādu ievilkumu:
               
                           “—
                        
                        
                           
                              32011 D 0378: Komisijas 2011. gada 27. jūnija Īstenošanas lēmums 2011/378/ES (OV L 168, 28.6.2011., 16. lpp.).”;
                        
                     
         
               3)
            
            
               nodaļas 3.2. daļas 40. punktā (Komisijas Regula (EK) Nr. 1266/2007) pievieno šādu ievilkumu:
               
                           “—
                        
                        
                           
                              32011 R 0648: Komisijas 2011. gada 4. jūlija Īstenošanas regula (ES) Nr. 648/2011 (OV L 176, 5.7.2011., 18. lpp.).”;
                        
                     
         
               4)
            
            
               zem virsraksta “TIESĪBU AKTI, KAS PIENĀCĪGI JĀŅEM VĒRĀ EBTA VALSTĪM UN EBTA UZRAUDZĪBAS IESTĀDEI” aiz 3.2. daļas 46. punkta (Komisijas Lēmums 2008/838/EK) iekļauj šādu punktu:
               
                           “47.
                        
                        
                           
                              32011 D 0111: Komisijas 2011. gada 18. februāra Lēmums 2011/111/ES, ar ko Francijai saskaņā ar Padomes Direktīvu 92/66/EEK atļauj pārvest dienu vecus cāļus un pirmdējējas vistas ārpus aizsargzonas, kas noteikta Côtes d’Armor departamentā Ņūkāslas slimības uzliesmojuma dēļ (OV L 46, 19.2.2011., 44. lpp.).
                           Šo tiesību aktu nepiemēro Islandei.”;
                        
                     
         
               5)
            
            
               nodaļas 4.2. daļas 18. punktā (Komisijas Lēmums 93/152/EEK) pievieno šādu tekstu:
               “, kurā grozījumi izdarīti ar:
               
                           —
                        
                        
                           
                              32010 D 0633: Komisijas 2010. gada 22. oktobra Lēmumu 2010/633/ES (OV L 279, 23.10.2010., 33. lpp.).”;
                        
                     
         
               6)
            
            
               nodaļas 4.2. daļas 80. punktā (Komisijas Lēmums 2004/558/EK) pievieno šādu ievilkumu:
               
                           “—
                        
                        
                           
                              32010 D 0433: Komisijas 2010. gada 5. augusta Lēmums 2010/433/ES (OV L 205, 6.8.2010., 7. lpp.).”
                        
                     
         2. pants
   Īstenošanas regulas (ES) Nr. 648/2011, Lēmumu 2010/256/ES, 2010/433/ES, 2010/633/ES, 2011/111/ES un Īstenošanas lēmuma 2011/378/ES teksts norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2012. gada 11. februārī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (8).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 10. februārī
      
         
            EEZ Apvienotās komitejas vārdā –
         
            priekšsēdētāja vietas izpildītājs
         
         Gianluca GRIPPA
      
   
   
      (1)  OV L 76, 15.3.2012., 3. lpp.
   
      (2)  OV L 176, 5.7.2011., 18. lpp.
   
      (3)  OV L 112, 5.5.2010., 8. lpp.
   
      (4)  OV L 205, 6.8.2010., 7. lpp.
   
      (5)  OV L 279, 23.10.2010., 33. lpp.
   
      (6)  OV L 46, 19.2.2011., 44. lpp.
   
      (7)  OV L 168, 28.6.2011., 16. lpp.
   
      (8)  Konstitucionālās prasības nav norādītas.